《同道林诸贤天关泛舟》
明代·湛若水

天关天所裁，白云从天来。一水暗入城，群山为之回。

天池宜泛舟，大风无怒涛。因动五湖恩，吾岂鸱夷俦。

急桨花在后，缓桨花无有。忘情缓急间，不觉花在手。

寄语同舟人，一任操陀叟。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。